
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 150 

21 Ιουνίου 2013 


ΝΟΜΟΣ ΥΠ’ ΑΡΙΘ. 4162 

Ίδρυση Εθνικού Λογαριασμού Κοινωνικής 
Αλληλεγγύης Γενεών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Ίδρυση - Σκοπός 

1. Ιδρύεται εντός του Ασφαλιστικού Κεφαλαίου Αλλη¬ 
λεγγύης Γενεών «ΑΚΑΓΕ», ειδικός λογαριασμός με την 
ονομασία «Εθνικός Λογαριασμός Κοινωνικής Αλληλεγγύης 
Γ ενεών» (ΕΛΚΑΓ), ο οποίος εποπτεύεται από τα Υπουρ¬ 
γεία Οικονομικών, Εργασίας, Κοινωνικής Ασφάλισης και 
Πρόνοιας και Περιβάλλοντος, Ενέργειας και Κλιματικής 
Αλλαγής. Ο ΕΛΚΑΓ τηρείται στην Τράπεζα της Ελλάδος. 

2. Σκοπός του ΕΛΚΑΓ είναι η δημιουργία αποθεματι- 
κού για τη χρηματοδότηση των κλάδων σύνταξης των 
Φορέων Κοινωνικής Ασφάλισης (ΦΚΑ) και κυρίως για 
τη διασφάλιση των συντάξεων των νέων γενιών. Με 
κοινή απόφαση των Υπουργών Οικονομικών, Εργασίας, 
Κοινωνικής Ασφάλισης και Πρόνοιας και Περιβάλλοντος, 
Ενέργειας και Κλιματικής Αλλαγής, καθορίζεται ο χρό¬ 
νος έναρξης καταβολής των ποσών που προβλέπονται 
ως πόροι του ΕΛΚΑΓ από το άρθρο 2, καθώς και ο χρό¬ 
νος διάθεσης των πόρων του ΕΛΚΑΓ προς τους ΦΚΑ. 

3. Από τον ΕΛΚΑΓ μπορούν να χρηματοδοτούνται 
μεταπτυχιακά προγράμματα ή ερευνητικά έργα που 
αφορούν στην αξιοποίηση του ορυκτού πλούτου της 
χώρας και κυρίως των υδρογονανθράκων και εκπονού¬ 
νται από εργαστήρια ή τμήματα ή σχολές ΑΕΙ ή ΑΤΕΙ. 
Με κοινή απόφαση των Υπουργών Εργασίας, Κοινωνικής 
Ασφάλισης και Πρόνοιας, Παιδείας και θρησκευμάτων, 
Πολιτισμού και Αθλητισμού, Περιβάλλοντος, Ενέργειας 
και Κλιματικής Αλλαγής και Οικονομικών, προβλέπεται 
η διαδικασία χρηματοδότησης από τον ΕΛΚΑΓ των ΑΕΙ 
και ΑΤΕΙ κατά τα οριζόμενα στο πρώτο εδάφιο και κάθε 
άλλη αναγκαία λεπτομέρεια. 

Αρθρο 2 
Πόροι 

1. Πόροι του ΕΛΚΑΓ είναι: Ποσοστό από τα έσοδα 
του Δημοσίου (μερίσματα, δικαιώματα, φορολογία) από 


τις εταιρείες που αναλαμβάνουν την έρευνα και εκμε¬ 
τάλλευση των κοιτασμάτων υδρογονανθράκων και από 
τη διάθεση αδειών για έρευνες. Εξαιρούνται ο περιφε¬ 
ρειακός φόρος 5% που προβλέπεται στο άρθρο 161 
παρ. 1 του ν. 4001/2011, καθώς και το ποσοστό 20% των 
μισθωμάτων ή μεριδίων παραγωγής που κατατίθεται 
στον τραπεζικό λογαριασμό του Πράσινου Ταμείου, που 
τηρείται στην Τράπεζα της Ελλάδος, κατά τα προβλε- 
πόμενα στο άρθρο 164 παρ. 6 του ν. 4001/2011. 

2. Το ποσοστό αυτό καθορίζεται κατ’ έτος με κοινή 
απόφαση των Υπουργών Οικονομικών, Εργασίας, Κοι¬ 
νωνικής Ασφάλισης και Πρόνοιας και Περιβάλλοντος, 
Ενέργειας και Κλιματικής Αλλαγής. Το ποσοστό αυτό 
δεν μπορεί όμως να είναι κατώτερο του 70% των ετή¬ 
σιων εσόδων από τις ως άνω πηγές. 

Άρθρο 3 

Οικονομική διαχείριση 

1. Η αξιοποίηση των κεφαλαίων του ΕΛΚΑΓ γίνεται 
σύμφωνα με τις ισχύουσες διατάξεις για την περιουσία 
των Ασφαλιστικών Ταμείων. Λαμβάνονται υπόψη και οι 
γνωμοδοτήσεις του Συμβουλίου Ηθικής που προβλέπε- 
ται στο άρθρο 6 του παρόντος. 

2. Η διαχείριση του ΕΛΚΑΓ ασκείται από Επιτροπή 
Διαχείρισης, η οποία αποτελείται από πέντε (5) τακτικά 
μέλη και ισάριθμα αναπληρωματικά. Τα μέλη της Επι¬ 
τροπής προτείνονται ως εξής: 

α) ένα (1) μέλος, ως Πρόεδρος, με τον αναπληρωτή 
του, από τον Υπουργό Εργασίας, Κοινωνικής Ασφάλισης 
και Πρόνοιας, 

β) ένα (1) μέλος, με τον αναπληρωτή του, ως εκπρό¬ 
σωποι του Υπουργείου Οικονομικών, από τον Υπουργό 
Οικονομικών, 

γ) ένα (1) μέλος, με τον αναπληρωτή του, ως εκπρό¬ 
σωποι του Υπουργείου Περιβάλλοντος, Ενέργειας και 
Κλιματικής Αλλαγής, από τον Υπουργό Περιβάλλοντος, 
Ενέργειας και Κλιματικής Αλλαγής και 

δ) δύο (2) μέλη, με τους αναπληρωτές τους, ως εκπρό¬ 
σωποι του Υπουργείου Εργασίας, Κοινωνικής Ασφάλισης 
και Πρόνοιας (Γενική Γραμματεία Κοινωνικών Ασφαλίσε¬ 
ων), από τον Υπουργό Εργασίας, Κοινωνικής Ασφάλισης 
και Πρόνοιας. 

Ο Πρόεδρος, τα μέλη και ο Γραμματέας της Επιτρο¬ 
πής, με τους αναπληρωτές τους είναι άμισθοι και δι¬ 
ορίζονται, για τριετή θητεία, με κοινή απόφαση των 

Υπουργών Οικονομικών, Εργασίας, Κοινωνικής Ασφά¬ 
λισης και Πρόνοιας και Περιβάλλοντος, Ενέργειας και 
Κλιματικής Αλλαγής. 

Άρθρο 4 

Λειτουργικά θέματα 

Με κοινή απόφαση των Υπουργών Οικονομικών, Εργα¬ 
σίας, Κοινωνικής Ασφάλισης και Πρόνοιας και Περιβάλ¬ 
λοντος, Ενέργειας και Κλιματικής Αλλαγής καθορίζονται 
ο τρόπος λειτουργίας του ΕΛΚΑΓ, ο τρόπος απόδοσης 
των πόρων του, η διαδικασία χρηματοδότησης των 
φορέων και των κλάδων σύνταξης, η οικονομική ορ¬ 
γάνωση και λογιστική λειτουργία του και η λειτουργία 
της Επιτροπής Διαχείρισης και κάθε άλλη αναγκαία 
λεπτομέρεια. 

Άρθρο 5 

Διαφάνεια - Έλεγχος 

1. Η Επιτροπή Διαχείρισης εκδίδει σε εξαμηνιαία βάση 
εκθέσεις με τα οικονομικά μεγέθη του Λογαριασμού. 
Οι εκθέσεις υποβάλλονται στην αρμόδια Επιτροπή της 
Βουλής. 

2. Για τη διασφάλιση της διαφάνειας της λειτουργί¬ 
ας του ΕΛΚΑΓ, το Υπουργείο Οικονομικών επιλέγει με 
διαγωνιστική διαδικασία Ανεξάρτητο Φορέα Ελέγχου 
εγνωσμένου κύρους, η έκθεση του οποίου επίσης δη¬ 
μοσιεύεται. 

Άρθρο 6 

Γνωμοδοτικό Συμβούλιο Ηθικής 

Συστήνεται Γνωμοδοτικό Συμβούλιο Ηθικής, το οποίο 
αποτελείται από τον Πρόεδρο και πέντε (5) μέλη, οι 
οποίοι διορίζονται με κοινή απόφαση των Υπουργών 
Οικονομικών, Εργασίας, Κοινωνικής Ασφάλισης και Πρό¬ 
νοιας και Περιβάλλοντος, Ενέργειας και Κλιματικής Αλ¬ 
λαγής. Εντός έξι (6) μηνών από το διορισμό των μελών 
του, το Γνωμοδοτικό Συμβούλιο Ηθικής θεσπίζει Κώδικα 


Δεοντολογίας βάσει του οποίου γίνονται οι επενδύσεις 
του Εθνικού Λογαριασμού Κοινωνικής Αλληλεγγύης Γε- 
νεών (ΕΛΚΑΓ). Ειδικότερα, με τον Κώδικα Δεοντολογίας 
θεσπίζονται κριτήρια που αφορούν στην εταιρική, κοι¬ 
νωνική και περιβαλλοντική ευθύνη των εταιρειών, στις 
οποίες επενδύει ο Εθνικός Λογαριασμός Κοινωνικής 
Αλληλεγγύης Γενεών (ΕΛΚΑΓ) (παραβίαση των ανθρω¬ 
πίνων δικαιωμάτων, περιβαλλοντική υποβάθμιση κ.ά.). 

Άρθρο 7 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Παραγγέλλομε τη δημοσίευση του παρόντος στην 
Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 20 Ιουνίου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΟΙΚΟΝΟΜΙΚΩΝ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΙΩΑΝΝΗΣ ΣΤΟΥΡΝΑΡΑΣ ΚΩΝ/ΝΟΣ ΑΡΒΑΝΙΤΟΠΟΥΛΟΣ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΕΡΓΑΣΙΑΣ, ΚΟΙΝΩΝΙΚΗΣ 

ΚΑΙ ΚΛΙΜΑΤΙΚΗΣ ΑΛΛΑΓΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΕΥΑΓΓΕΛΟΣ ΛΙΒΙΕΡΑΤΟΣ ΙΩΑΝΝΗΣ ΒΡΟΥΤΣΗΣ 


Θεωρήθηκε και τέθηκε η Μεγάλη Σφραγίδα του Κρά¬ 
τους. 

Αθήνα, 21 Ιουνίου 2013 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΝΤΩΝΙΟΣ ΡΟΥΠΑΚΙΩΤΗΣ 

